Сезон 2014/15 е 111-ият сезон в историята на Реал Мадрид и 84-рият пореден сезон в Примера дивисион. Той обхваща периода от 1 юли 2014 г. до 30 юни 2015 г. Отборът ще се състезава за рекордната 33-та титла в Испания, 11 титла в Шампионската лига, който сезон е 18-и пореден в този му формат. Реал Мадрид също така ще започне надпреварата и за Купата на Испания от 1/16 финалите, когато стартират участието си и всички останали отбори от Примера дивисион. През същия този сезон ще вземе участие и във финала за Суперкупата на Испания като носител на националната купа от предния сезон, Суперкупата на УЕФА като носител на Шампионската лига от предишният сезон, а в краят на календарната 2014 година печели и Световното клубно първенство.